rishabh pant blasts second fastest century in t20 history
టీ20ల్లో సరికొత్త రికార్డ్ నెలకొల్పిన రిషబ్ పంత్
ఢిల్లీ బ్యాట్స్‌మెన్ రిషబ్ పంత్ టీ20ల్లో సరికొత్త రికార్డ్‌ను నెలకొల్పాడు. 32 బంతుల్లోనే సెంచరీ సాధించిన పంత్ అరుదైన ఘనతను సొంతం చేసుకున్నాడు.
TNN | Updated:
Jan 14, 2018, 02:35PM IST
భారత జట్టులో ధోనీ స్థానాన్ని భర్తీ చేసే అవకాశం కోసం ఎదురు చూస్తోన్న ఢిల్లీ ఆటగాడు రిషబ్ పంత్ అద్భుత శతకంతో సత్తా చాటాడు. సయ్యద్ ముస్తక్ అలీ ట్రోఫీలో 32 బంతుల్లోనే సెంచరీ బాది ఔరా అనిపించాడు. ఆదివారం హిమాచల్&zwnj; ప్రదేశ్&zwnj;తో జరిగిన టీ20 మ్యాచ్&zwnj;లో 12 సిక్సర్లు, 8 ఫోర్లతో విరుచుకుపడిన పంత్ 38 బంతుల్లోనే 116 పరుగులు చేశాడు. రిషబ్ చెలరేగడంతో 144 పరుగుల లక్ష్యంతో బరిలో దిగిన ఢిల్లీ జట్టు పది వికెట్ల తేడాతో ఘన విజయం అందుకుంది. గౌతమ్ గంభీర్ (30 నాటౌట్) రిషబ్&zwnj;కు సహకారం అందించడంతో 11.4 ఓవర్లలోనే ఢిల్లీ లక్ష్యాన్ని చేధించింది.
హిమాచల్&zwnj;పై 32 బంతుల్లోనే శతకం బాదడం ద్వారా.. టీ20ల్లో ఫాస్టెస్ట్ సెంచరీ చేసిన భారత ఆటగాడిగా పంత్ రికార్డ్ నెలకొల్పాడు. రోహిత్ 35 బంతుల్లో సెంచరీ సాధించడమే ఇప్పటి వరకూ పొట్టి ఫార్మాట్లో భారత్ తరఫున వేగవంతమైన శతకం. ఓవరాల్&zwnj;గా టీ20ల్లో రెండో వేగవంతమైన శతకం చేసిన ఆటగాడు రిషబ్ పంత్ కావడం విశేషం. టీ20ల్లో ఫాస్టెస్ట్ సెంచరీ రికార్డ్ గేల్ పేరిట ఉంది. 2013లో జరిగిన ఐపీఎల్ మ్యాచ్&zwnj;లో క్రిస్ గేల్ పుణే వారియర్స్&zwnj;పై 30 బంతుల్లోనే సెంచరీ సాధించాడు.
2016-17 రంజీ సీజన్లో జార్ఖండ్&zwnj;పై 48 బంతుల్లోనే సెంచరీ సాధించడం ద్వారా.. ఫస్ట్&zwnj;క్లాస్ క్రికెట్లో భారత్ తరఫున వేగవంతమైన శతకాన్ని పంత్ తన ఖాతాలో వేసుకున్నాడు. అండర్-19 ప్రపంచకప్&zwnj;లో ఫాస్టెస్ట్ 50 రికార్డ్ కూడా పంత్ పేరిటే ఉంది.